avvik
        
         (mekanikk)
Store norske leksikon,Realfag,Fysikk,Mekanikk
Avvik oppstår i alle frie bevegelser som ikke er parallelle med Jordas rotasjonsakse på grunn av Jordas rotasjon.
Vertikal bevegelse Når et legeme faller fritt, vil det ikke treffe bakken i et punkt som ligger loddrett under utgangspunktet, men litt øst for dette. Legemet deltar nemlig i Jordas rotasjon. Før fallet har det større hastighet fra vest mot øst enn jordoverflaten rett under legemet, fordi det er lenger fra Jordas omdreiningsakse. Under fallet beholder det denne hastigheten og får derfor et avvik mot øst. Avviket er størst ved ekvator og avtar til null mot polene. Det er påvist og målt ved forsøk, og er et bevis for Jordas rotasjon. Horisontal bevegelse Horisontale bevegelser avbøyes på mot høyre den nordlige halvkulen og mot venstre på den sørlige halvkulen. Avviket kan beskrives som virkningen av en fiktiv kraft, corioliskraften, og har betydning for dannelsen av lavtrykk i Jordas atmosfære. Les mer i Store norske leksikon corioliskraften coriolisakselerasjonen